**O B E C K RÁ Ľ O V Á N A D V Á H O M**

 **Všeobecne záväzné nariadenie č. 1/2020**

 **o miestnom poplatku za komunálne odpady a drobné stavebné odpady**

 **na území Obce Kráľová nad Váhom**

 **od roku 2021 a na nasledujúce zdaňovacie obdobia**

Návrh VZN zverejnený na úradnej tabuli a na internetovej stránke pred jeho prejednaním a schválením:

Vyvesený dňa: 26.10.2020

Zvesený dňa: 11.11.2020

Schválené uznesením obecného zastupiteľstva **č. 155/2018-2022 zo dňa 11.11.2020**

Po jeho schválení zverejnené na úradnej tabuli obce a na internetovej stránke obce:

Vyvesené dňa: 18.11.2020

Účinnosť od: 01.01.2021

Obec Kráľová nad Váhom , Obecné zastupiteľstvo v Kráľovej nad Váhom v zmysle §4 ods. 3 písm. c/, § 6 a § 11 ods. 4 písm. d/, e/ a g/ č. 369/1990 Zb. o obecnom zriadení v znení neskorších zmien a doplnkov a v súlade s § 83 a súvisiacich ustanovení zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov sa uznieslo na vydaní tohto

**Všeobecne záväzného nariadenia č. 1/2020**

**o miestnom poplatku za komunálne odpady a drobné stavebné odpady**

**na území obce Kráľová nad Váhom od r. 2021 a na  nasledujúce zdaňovacie obdobia**

Čl. I.

**Úvodné ustanovenie**

Obec Kráľová nad Váhom týmto všeobecne záväzným nariadením **u k l a d á s účinnosťou od 01. januára 2021** miestny poplatok za komunálne odpady a drobné stavebné odpady.

Čl. II.

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z. z.
2. Toto všeobecne záväzné nariadenie upravuje:

a/ stanovenie sadzieb poplatku v nadväznosti na zavedený zber odpadu

b/ určenie spôsobu vyrubenia a platenia poplatku

c/ stanovenie podmienok pre vrátenie, zníženie a odpustenie poplatku

1. Pre účely tohto všeobecne záväzného nariadenia sa zdaňovacím obdobím poplatku rozumie kalendárny rok.

Čl. III.

**Miestny poplatok**

Miestny poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.

Čl. IV.

**Poplatník**

1. Poplatníkom je:

a/ Fyzická osoba, ktorá má v obci trvalý, alebo prechodný pobyt, alebo ktorá je na území obce oprávnená užívať, alebo užíva byt, nebytový priestor, pozemnú stavbu.

b/ Právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie.

c/ Podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

1. Ak má osoba podľa ods. 1 písm. a/ v obci súčasne trvalý pobyt a prechodný pobyt, poplatok platí iba z dôvodu trvalého pobytu. To isté sa vzťahuje na tieto osoby, ak užíva nehnuteľnosť na iný účel ako na podnikanie.
2. Poplatníkom nie je osoba ktorá:

a/ užíva priestory nehnuteľnosti vyhradené na prechodné ubytovanie v zariadení na to určenom,

b/ je hospitalizovaná v zariadení poskytujúcom služby zdravotnej starostlivosti,

c/ sa jej poskytuje sociálna služba v zariadení sociálnych služieb pobytovou formou,

d/ak má osoba podľa odseku 1 písm. c/ fyzickou osobou oprávnenou na podnikanie, a miestom podnikania je miesto jej trvalého pobytu, alebo prechodného pobytu a v tomto mieste nemá zriadenú prevádzkareň, poplatok platí iba z dôvodu trvalého, alebo prechodného pobytu.

1. Správca dane stanovuje poplatok podľa odseku 1 písm. a/ za každého člena rodiny, ktorí žijú v spoločnej domácnosti.
2. Poplatková povinnosť vzniká dňom, ktorým nastane skutočnosť uvedená v odseku 1.

Čl. V.

**Sadzby poplatku**

1. Obec Kráľová nad Váhom stanovuje:

a/ sadzbu poplatku pre poplatníkov podľa bodu 1 písm. a/ § 5 vo výške **0,0685** eur na kalendárny deň a osobu, čo predstavuje čiastku **25,00 eur na jeden rok/ osoba,**

b/ súčin sadzby poplatku, počtu kalendárnych dní v určenom období a ukazovateľa dennej produkcie komunálnych odpadov, ak ide o poplatníkov podľa § 77 ods.2 písm. b/ alebo písm. c/ zákona o miestnych daniach a miestnom poplatku za KO a DSO. Sadzba poplatku pre poplatníkov podľa § 77 ods. 2/ písm. b/ a  c/ je **0,0685** Eur.

Čl. VI.

**Ukazovateľ dennej produkcie**

**komunálnych odpadov**

Ukazovateľ produkcie komunálnych odpadov v zdaňovacom období je súčet:

a/ priemerného počtu osôb pripadajúci na zdaňovacie obdobie, ktorú sú v rozhodujúcom období s poplatníkom v pracovnoprávnom vzťahu

b/ priemerného počtu miest určených na poskytovanie služby pripadajúci na zdaňovacie obdobie v rozhodujúcom období, ak ide o poplatníka, ktorý v užívanej nehnuteľnosti nachádzajúcej sa v obci poskytuje reštauračné, kaviarenské alebo pohostinské služby.

Čl. VII.

**Platenie poplatku, ohlasovacia povinnosť**

1. Poplatková povinnosť fyzickej osoby vzniká dňom jej prihlásenia k trvalému, alebo prechodnému pobytu v obci, alebo dňom vzniku oprávnenia užívať nehnuteľnosť na území obce. Poplatková povinnosť právnickej osoby vznikne dňom jej oprávnenia užívať nehnuteľnosť na území obce.
2. Poplatková povinnosť podnikateľského subjektu vznikne dňom jeho oprávnenia užívať nehnuteľnosť na území obce na účel podnikania.
3. Poplatková povinnosť zaniká dňom, kedy pominú skutočnosti zakladajúce sa podľa bodov 1 a 2. Nárok na vrátenie pomernej časti poplatku zaniká, ak poplatník v lehote jedného mesiaca tento zánik neoznámi.
4. Oznamovacia povinnosť poplatníka o vzniku a zániku poplatkovej povinnosti sa riadi ustanoveniami § 80 zákona č.582/2004 z. z

Čl. VIII.

**Vyrubenie poplatku a spôsob platenia poplatku**

1. Poplatok vyrubí obec každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
2. Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti, až do konca príslušného zdaňovacieho obdobia.

Čl. IX.

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky pre vrátenie poplatku alebo jeho pomernej časti sú:

a/poplatník nesmie byť dlžníkom obce

b/ musí zaniknúť dôvod spoplatnenia /napr. zrušenie trvalého alebo prechodného pobytu, zánik práva užívania nehnuteľnosti a pod./

Čl. X.

**Zníženie alebo odpustenie poplatku**

1. Správca poplatku poplatok zníži, alebo odpustí za obdobie, za ktoré sa poplatník preukáže dokladmi:

a/ že sa v určenom období dlhodobo zdržiava, alebo zdržiaval v zahraničí /potvrdenie od zamestnávateľa, pracovná zmluva, povolenie pobytu na území iného štátu a pod./

b/ že neužíva nehnuteľnosť, ktorú je oprávnený užívať, nakoľko viac ako 90 dní v zdaňovacom období sa nezdržiava, alebo sa nezdržiava na území obce /napr. potvrdenie o hospitalizácii, umiestnenie v ústavnej starostlivosti, v domove dôchodcov/.

1. Lehota na uplatnenie zníženia alebo odpustenia poplatku je 30 dní od obdŕžania platobného výmeru resp. 30 dní odo dňa, keď nastala skutočnosť, na základe ktorej je možné uplatniť zníženie alebo odpustenie poplatku.

Čl. XI.

**Záverečné ustanovenia**

1. Dňom nadobudnutia účinnosti tohto VZN č. 1/2020 sa ruší platnosť VZN Obce Kráľová nad Váhom č. 3/2018 o miestnom poplatku za komunálne odpady a drobné stavebné odpady zo dňa 12.12.2018
2. Toto všeobecné záväzné nariadenie bolo prerokované na zasadnutí obecného zastupiteľstva dňa 11.11.2020 a schválené uznesením obecného zastupiteľstva číslo 155/2018-2022.

RNDr. Ferenc Bergendi

starosta obce